cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.367
title: การจัดกลุ่มเครื่องมือด้านวิศวกรรมซอฟต์แวร์ด้วยสวีบ็อค

description: ด้วยความก้าวหน้าทางด้านเทคโนโลยีคอมพิวเตอร์ที่มีการสนับสนุนการพัฒนาซอฟต์แวร์มากยิ่งขึ้น ซึ่งเป็นปัจจัยที่ทำให้เกิดเครื่องมือด้านวิศวกรรมซอฟต์แวร์อย่างมากมาย เพื่อนำเครื่องมือต่างๆ เหล่านั้นไปพัฒนาระบบให้บรรลุเป้าหมายในทุกๆ ขั้นตอนของการพัฒนาซอฟต์แวร์ โดยในแต่ละขั้นตอนมีความจำเป็นต้องใช้เครื่องมือด้านวิศวกรรมซอฟต์แวร์เพื่อพัฒนาซอฟต์แวร์ที่แตกต่างกันไปตามคุณลักษณะและฟังก์ชันการใช้งาน อีกทั้งเครื่องมือด้านวิศวกรรมซอฟต์แวร์เหล่านี้ถูกเก็บไว้ตามที่องค์กรและเว็บไซต์ต่างๆ อย่างกระจัดกระจาย ทำให้ยากต่อการค้นคืนเพื่อนำมาใช้งาน งานวิจัยชิ้นนี้ได้แก้ปัญหาดังกล่าวข้างต้นด้วยการพัฒนาเครื่องมือสำหรับจัดกลุ่มและค้นคืนเครื่องมือด้านวิศวกรรมซอฟต์แวร์ให้ได้ผลลัพธ์ตรงตามเป้าหมายการใช้งาน โดยนำเอาสวีบ็อคซึ่งเป็นหนึ่งในเอกสารมาตรฐานทางวิศวกรรมซอฟต์แวร์มาช่วยในการจำแนกเครื่องมือด้านวิศวกรรมซอฟต์แวร์ต่างๆ โดยใช้ประเภทย่อยของเครื่องมือด้านวิศวกรรมซอฟต์แวร์ที่สวีบ็อคกำหนดเป็นตัวจำแนก ดังนั้นระบบจะประกอบด้วย 26 กลุ่มประเภทเครื่องมือ และใช้อัลกอริทึมนาอีฟในขั้นตอนการจำแนกเครื่องมือด้านวิศวกรรมซอฟต์แวร์ต่างๆ ให้ตรงตามประเภทที่สวีบ็อคกำหนดทั้ง 26 กลุ่ม และค้นคืนตามคะแนนที่คำนวณจากค่าความคล้ายด้วยแบบจำลองปริภูมิเวกเตอร์การทดลองเพื่อวัดประสิทธิผลของงานวิจัยนี้ถูกทำขึ้นโดยเปรียบเทียบผลลัพธ์กับวิธีการค้นคืนแบบดั้งเดิม โดยการวัดประสิทธิผลของการค้นคืนเครื่องมือด้านวิศวกรรมซอฟต์แวร์ตามประเภทที่สวีบ็อคกำหนดถูกวัดด้วยค่าระลึกและค่าความแม่นยำ ซึ่งจากผลการทดลองพบว่า วิธีการที่นำเสนอให้ค่าระลึกที่น้อยกว่าการค้นคืนด้วยวิธีการค้นคืนแบบดั้งเดิมอยู่ 12.82% และให้ค่าความแม่นยำในการค้นคืนสูงกว่าการค้นคืนด้วยวิธีการค้นคืนแบบดั้งเดิมอยู่ 12.73%
DOI: 10.14457/cu.the.2013.368
title: การประยุกต์ใช้ระบบไฮบริดไฮโดรไซโคลนและถ่านกัมมันต์ชนิดเกล็ดในการบำบัดน้ำเสียปนเปื้อนสีย้อม

description: จุดประสงค์ในงานวิจัยนี้เป็นการศึกษาความเป็นไปได้ในการนำระบบไฮบริดไฮโดรไซโคลนและการดูดซับด้วยถ่านกัมมันต์ชนิดเกล็ดมาประยุกต์ใช้เพื่อการกำจัดสีในน้ำเสียสีย้อม โดยใช้สีย้อมรีแอกทีฟโทนสีดำ ทำการเปรียบเทียบความสามารถของถ่านกัมมันต์ชนิดเกล็ดและชนิดผงในการดูดซับสีย้อม รวมทั้งศึกษาพารามิเตอร์ที่ส่งผลต่อความสามารถในการดูดซับของถ่านกัมมันต์ชนิดเกล็ดและประสิทธิภาพของไฮโดรไซโคลนในการแยกถ่านกัมมันต์ชนิดเกล็ดผลการวิจัยพบว่าสภาวะที่เหมาะสมต่อการเดินระบบไฮบริดในงานวิจัยนี้ คือ ใช้ถ่านกัมมันต์ชนิดเกล็ด Filtrasorb 200 ขนาดเส้นผ่านศูนย์กลาง 30x35 เมช และใช้ไฮโดรไซโคลนขนาดเส้นผ่านศูนย์กลาง 50 มิลลิเมตร ขนาดเส้นผ่านศูนย์กลางทางออกด้านล่าง 9 มิลลิเมตร ในการแยกถ่านกัมมันต์ชนิดเกล็ดออกจากเฟสน้ำ ที่ความดันจ่ายเข้าไฮโดรไซโคลน 1 บาร์ อย่างไรก็ตาม จากการแตกของอนุภาคถ่านกัมมันต์ในระบบไฮโดรไซโคลนจึงส่งผลให้ประสิทธิภาพในการแยกถ่านกัมมันต์ชนิดเกล็ดของไฮโดรไซโคลนมีค่าประมาณร้อยละ 40-70 จากการศึกษาการดูดซับในระบบไฮบริดแบบกึ่งต่อเนื่องสามารถคำนวณปริมาณตัวกลางดูดซับในระบบที่สัมพันธ์กับอัตราการไหลของน้ำเสียได้ จากนั้น เมื่อพิจารณาระบบไฮบริดไฮโดรไซโคลนและการดูดซับสีย้อมด้วยถ่านกัมมันต์ชนิดเกล็ดแบบต่อเนื่อง พบว่า การกำจัดสีย้อมที่อัตราการไหลของน้ำเสียสีย้อม 0.5 ลิตรต่อนาที ระบบไฮบริดสามารถลดความเข้มข้นสีย้อมจาก 150 มิลลิกรัมต่อลิตร เหลือต่ำกว่า 2 มิลลิกรัมต่อลิตร ได้ด้วยอัตราการไหลของตัวกลางดูดซับมากกว่า 2.0 กรัมต่อนาที
DOI: 10.14457/rmutt.res.2009.19
title: การใช้ปุ๋ยเคมีร่วมกับน้ำสกัดชีวภาพปลูกพืชในระบบไฮโดรโปนิกส์
DOI: 10.14457/rmutt.res.2010.48
title: การเตรียมฟิล์มบางอินเดียมทินออกไซด์ลงบนพลาสติก โดยใช้เทคนิคดีซี และดีซี พัลส์ แมกนีตรอน สปัตเตอริง
DOI: 10.14457/rmutt.res.2010.50
title: โครงสร้างและความแข็งแรงดึงของรอยต่อชนอลูมิเนียม 6063 และเหล็กกล้าไร้สนิม 430 ด้วยการเชื่อมด้วยการเสียดทานแบบกวนตัวกวนรูปร่างต่าง ๆ
DOI: 10.14457/rmutt.res.2010.52
title: พฤติกรรมของผนังอิฐโบราณเสมือนจริงเสริมด้วย Fiber-Reinforced Polymer ภายใต้แรงกระทำทางด้านบน
DOI: 10.14457/rmutt.res.2010.53
title: เครื่องทดสอบอายุการใช้งานของตลับลูกปืนสำหรับรถไฟฟ้าขนส่งมวลชน
DOI: 10.14457/rmutt.res.2010.55
title: การสร้างหลักสูตรระยะสั้นการทำผลิตภัณฑ์หนัง
DOI: 10.14457/rmutt.res.2011.67
title: ศึกษาและพัฒนาระบบการเข้ารหัสสัญญาณเสียงบน FPGA บอร์ด
DOI: 10.14457/rmutt.res.2011.69
title: การจัดการความรู้เชิงสร้างสรรค์สู่สังคมและเศรษฐกิจสร้างสรรค์ ในการเรียนรู้ระดับปริญญาตรี
DOI: 10.14457/cu.the.2013.369
title: การประยุกต์ใช้วิธีการเชิงพันธุกรรมสำหรับปัญหาเส้นทางการขนส่งของโรงกำจัดซากไก่

description: การส่งออกเนื้อไก่สดมีการถูกกีดกันโดยข้ออ้างเรื่องการจัดการซากไก่ที่ไม่ถูกสุขลักษณะ ทำให้ทางภาครัฐมีดำริที่จะสร้างโรงกำจัดซากไก่ ซึ่งมีตำแหน่งที่ตั้งให้เลือกอยู่ 2 แห่ง ระหว่าง 1) บริเวณตำบลลำพญากลาง จังหวัดลพบุรี หรือ 2) ตำบลทับกวาง จังหวัดสระบุรี เพื่อรองรับปริมาณซากไก่จากพื้นที่โดยรอบ สำหรับงานวิจัยนี้จะพิจารณาเส้นทางการขนส่งซากไก่และเศษซากไก่ จากศูนย์รวมซากไก่ต่างๆทั้ง 22 จุด โดยมีวัตถุประสงค์เพื่อให้มีค่าใช้จ่ายรวมในการขนส่งให้ต่ำที่สุด ในการขนส่งจะเป็นการจ้างเหมารถบรรทุกซึ่งคิดค่าขนส่งเป็นอัตราเหมาจ่ายแบบขั้นบันไดตามระยะทาง (Stepwise Linear) โดยลักษณะปัญหานี้เป็นรูปแบบพิเศษของปัญหาการจัดเส้นทางเดินรถที่มีเงื่อนไขเวลาและความจุของรถ (Capacitated Vehicle Routing Problem with Time Window) เนื่องจากปัญหาดังกล่าวมีความซับซ้อนแบบ NP-Hard จึงได้เสนอวิธีการหาคำตอบด้วยวิธีทางฮิวริสติก โดยแบ่งขั้นตอนเป็น 2 ช่วง ช่วงแรก คือ การสร้างคำตอบตั้งต้นด้วย Saving Algorithm และพัฒนาเพื่อหาคำตอบที่ดีขึ้นด้วย Genetic Algorithm ผลลัพธ์ที่ได้เมื่อเปรียบเทียบกับ Saving Algorithm พบว่า ในกรณีโรงกำจัดซากไก่ตั้งที่ ตำบลลำพญากลาง สามารถลดค่าใช้จ่ายในการขนส่งแบบเหมาจ่ายรวมได้ 960,000 บาทต่อปี หรือ ร้อยละ 1.74 และในกรณีโรงกำจัดซากไก่ตั้งที่ ตำบลทับกวาง สามารถลดค่าใช้จ่ายในการขนส่งแบบเหมาจ่ายรวมได้ 1,860,000 บาทต่อปี หรือ ร้อยละ 3.39 และหากคิดเฉพาะค่าใช้จ่ายในการขนส่งเป็นหลัก การตั้งโรงกำจัดซากไก่ที่ตำบลทับกวาง จะประหยัดกว่าการตั้งโรงกำจัดซากไก่ที่ตำบลลำพญากลาง ปีละ 1,194,000 บาท หรือ ร้อยละ 2.2 โดยผลการวิจัยนี้สามารถแก้ปัญหาที่มีความซับซ้อนได้อย่างรวดเร็ว และได้คำตอบที่ค่อนข้างดีซึ่งสามารถนำเครื่องมือที่ได้ไปปรับใช้เพื่อหาคำตอบได้ง่ายและรวดเร็ว
DOI: 10.14457/cu.the.2013.371
title: REUSE OF MEDIUM FOR ANKISTRODESMUS SP. AND SCENEDESMUS SP. CULTURE IN AIRLIFT PHOTOBIOREACTOR

description: This research is divided into three sections. The first part shows the growth of two algae (Ankistrodesmus sp. and Scenedesmus sp.) which were cultivated in the 25 L non-baffled flat panel airlift photobioreactor (NB-FPAP). The result shows that the growths of Ankistrodesmus sp. and Scenedesmus sp. were 9.76±0.36x106 and 2.95±0.48x106, respectively. The second part describes the use of reduced nutrient of BG11 in the cultivation of the two algae. The cultured microalgae with 25%N&P medium provided the best growth condition with the cell density of 1.23±1.68x107 and 2.89±0.83x106 cell mL-1 and the dry weight of 0.70±0.01 and 0.47±0.01 g L-1 for Ankistrodesmus sp. and Scenedesmus sp., respectively. The various nutrient reduction conditions exerted some effect on the biochemical composition of the algae, e.g. lipid contents in Ankistrodesmus sp. from control batch, 25%N&P, 25%P and 25%N were 33±2%wt, 31±0.2%wt, 30±1.0%wt and 29±4.5%wt, respectively. In the last part, the remaining nutrient was reused in the algal culture to examine the growth of such culture. Ankistrodesmus sp. was found to be successfully cultivated in reuse mediums where the cell density from fresh, 1st reuse and 2nd reuse mediums were 9.06±1.40x106, 1.47±0.28x107 and 8.76±2.79x106 cell mL-1, respectively. Biochemical composition of the two algae was also affected from the differences in the medium concentration. Last, this study shows basic concepts for economics assessment, and describes methodologies for the cost estimation of microalgal culture using simple costing equations which is then used to compare the different cost reduction options, e.g. reduced and reused nutrients.
DOI: 10.14457/cu.the.2013.372
title: ELIMINATION OF VOLATILE ORGANIC COMPOUNDS BY NON-THERMAL PLASMA COUPLED WITH PHOTOCATALYSIS

description: Degradation of toluene vapor, which was used as representative for volatile organic compounds (VOCs), by combination of non-thermal plasma and photocatalytic reaction, was investigated in this study. The degradation took place in a tubular flow reactor with an aluminum wire aligned at the center of the tube. The inner wall of the reactor was loaded with titanium dioxide photocatalyst. Non-thermal plasma was generated as corona discharge within the reactor. Wet air mixed with toluene vapor was supplied to the reactor, while the gas at the outlet of the reactor was analyzed by GC. The impact of the input electrical current on toluene removal efficiency was investigated. The degradation was found to improve with an increase in the electrical current. Synergistic effect can be obtained from the combination of photocatalytic reaction and non-thermal plasma. Moreover, both oxygen and water play a considerable role in both processes. Oxygen is regularly related in the photocatalytic reduction as the electron acceptor whereas water participates in the formation of more highly reactive radicals. However, large amount of water gives negative results due to the competitive adsorption on the photocatalyst surface and also poisons the photocatalyst. Additionally, it was found that the photocatalytic process also increased carbon dioxide yield.
DOI: 10.14457/rmutt.res.2010.56
title: การศึกษาผลของตัวเก็บประจุอนุกรมต่อสมรรถนะการส่งจ่ายกำลังไฟฟ้า
DOI: 10.14457/rmutt.res.2010.57
title: การเตรียมพลาสติกย่อยสลายได้ทางชีวภาพจากพอลิเมอร์ผสมพอลิไฮดรอกซีบิวทิเรต และพอลิบิวธิลีนซัคซิเนต เพื่อใช้ในอุตสาหกรรมบรรจุภัณฑ์
DOI: 10.14457/rmutt.res.2010.58
title: การพัฒนาระบบตรวจสอบกำลังรับน้ำหนักของถนนลาดยางในท้องถิ่นโดยวิธีตรง
DOI: 10.14457/rmutt.res.2010.59
title: การพัฒนาโปรโตคอลสำหรับระบบอาร์เอฟไอดี
DOI: 10.14457/cu.the.2013.370
title: กระบวนการร่วมของโคอะเลสเซอร์ไฟฟ้าเคมี และอัลตราฟิลเตรชันสำหรับบำบัดน้ำเสียปนเปื้อนน้ำมัน

description: งานวิจัยนี้มีวัตถุประสงค์เพื่อศึกษาการบำบัดน้ำเสียปนเปื้อนน้ำมันตัดด้วยกระบวนการร่วมระหว่างกระบวนการโคอะเลสเซอร์ กระบวนการทางไฟฟ้าเคมี และกระบวนการอัลตราฟิลเตรชัน เพื่อลดปริมาณการใช้สารเคมีและปริมาณตะกอนเคมีที่เกิดขึ้นจากการกระบวนการบำบัด โดยทำการศึกษาผลกระทบของลักษณะและความสูงของชั้นตัวกลาง อัตราเร็วการไหลของน้ำเสีย ชนิดขั้วไฟฟ้าและความหนาแน่นของกระแสไฟฟ้า จากการทดลองพบว่าสภาวะการเดินระบบที่เหมาะสม คือ ใช้ตัวกลางโคอะเลสเซอร์รูปทรงกระบอกกลวง โดยวางแบบสุ่มจนมีความสูงของชั้นตัวกลาง 10 เซนติเมตรอัตราเร็วการไหลของน้ำเสีย 2 เซนติเมตรต่อวินาที ใช้ขั้วไฟฟ้าอะลูมิเนียม โดยมีระยะห่าง 3 เซนติเมตร และใช้ความหนาแน่นกระแสไฟฟ้า 10 แอมแปร์ต่อตารางเมตร และเมื่อน้ำเสียผ่านกระบวนการอัลตราฟิลเตรชันพบว่ากระบวนการร่วมให้ประสิทธิภาพบำบัด 99% เมื่อเติมแคลเซียมคลอไรด์ 2 กรัมต่อลิตร และเมื่อเติมแคลเซียมคลอไรด์ 6 กรัมต่อลิตร นอกจากนี้ยังพบอีกว่าการเติมแคลเซียม 6 กรัมต่อลิตรจะทำให้เมมเบรนอุดตันเร็วและค่าความขุ่นของน้ำทิ้งจะสูงกว่าการเติมแคลเซียมคลอไรด์ต่ำๆ เนื่องจากแคลเซียมคลอไรด์สามารถทำลายเสถียรภาพและทำให้อนุภาคน้ำมันเกิดการรวมตัวกันเป็นอนุภาคขนาดใหญ่ได้จำนวนมาก โดยข้อดีของการเดินระบบด้วยกระบวนการร่วมคือ กระบวนการร่วมให้ประสิทธิภาพการกำจัดความขุ่นสูง โดยมีต้นทุนในการเดินระบบและใช้พลังงานต่ำ ตัวกลางโคอะเลสเซอร์ที่เลือกใช้หาซื้อได้ง่ายและราคาถูก กระแสไฟฟ้าที่ใช้ในการเดินระบบต่ำ ดังนั้นอายุการใช้งานของขั้วไฟฟ้าจึงเพิ่มขึ้น และไม่ก่อให้เกิดตะกอนเคมี
DOI: 10.14457/cu.the.2013.373
title: การศึกษาพฤติกรรมการเสริมแรงของรากพืชเพื่อป้องกันการพังทลายของลาดดิน

description: การเกิดการวิบัติของลาดดินบริเวณเชิงเขา อาจส่งผลกระทบก่อให้เกิดการสูญเสียชีวิตและทรัพย์สินของประชาชนที่อาศัยอยู่บริเวณใกล้เคียง แต่การจะแก้ปัญหาการวิบัติของลาดดินอย่างถาวรนั้นจะต้องใช้งบประมาณในการเตรียมการเป็นจำนวนมาก หน่วยงานราชการและเอกชนที่มีส่วนเกี่ยวข้องจึงได้มีความคิดที่จะนำหญ้าแฝกในโครงการพระราชดำริ ที่มีโครงสร้างรากหยั่งลึกมาช่วยในการป้องกันลาดดินพังทลาย โดยงานวิจัยนี้เป็นการศึกษาหากำลังรับแรงเฉือนของหญ้าแฝกเชิงเดี่ยวและกลุ่มหญ้าแฝกทั้งสายพันธุ์แฝกลุ่มและดอน ควบคุมให้หญ้าแฝกเจริญเติบโตแบบอิสระ ที่อายุ 2 4 และ 6 เดือน ตามลำดับ การทดสอบใช้อุปกรณ์เฉือนทางตรงทั้งกล่องเฉือนทางตรงสำหรับตัวอย่างแฝกเชิงเดี่ยวและกล่องเฉือนขนาดใหญ่สำหรับตัวอย่างกลุ่มแฝก ผลการทดสอบนำมาแปลความเพื่อกำหนดค่าพารามิเตอร์ นั่นคือ ค่าความเชื่อมแน่น และค่ามุมเสียดทานของดินที่เสริมแรงด้วยหญ้าแฝก ตลอดจนใช้เทคนิคการวิเคราะห์ภาพถ่ายเพื่อหาค่าอัตราส่วนระหว่างพื้นที่หน้าตัดต่อปริมาณรากหญ้าแฝก นอกเหนือจากนี้ การศึกษายังได้มีการสร้างแบบจำลองทางคณิตศาสตร์พร้อมด้วยวิธีการวิเคราะห์เสถียรภาพของลาดดินอย่างง่ายผ่านโปรแกรมคอมพิวเตอร์ SLOPE/W ผลการทดสอบด้านกำลังพบว่า ตัวอย่างรากหญ้าแฝกอายุประมาณ 2 - 6 เดือน สามารถเพิ่มกำลังรับแรงเฉือนในดินได้ประมาณ 5 – 9 เปอร์เซ็นต์ สำหรับตัวอย่างแฝกเชิงเดี่ยว และสามารถเพิ่มมากถึง 10 – 13 เปอร์เซ็นต์ สำหรับแฝกกลุ่ม สำหรับอัตราส่วนระหว่างพื้นที่หน้าตัดกับปริมาณของรากหญ้าแฝกมีค่าอยู่ที่ 4.56 เปอร์เซ็นต์ ของตัวอย่างหญ้าแฝกอายุ 6 เดือน ที่มีความยาวเฉลี่ยของรากประมาณ 1.8 เมตร อีกทั้งเมื่อนำผลการทดสอบมาสร้างแบบจำลองทางคณิตศาสตร์ พบว่าจากกรณีศึกษา รากหญ้าแฝกสามารถเพิ่มค่าแฟกเตอร์ความปลอดภัยได้เพียง 1.20 เปอร์เซ็นต์ เมื่อคำนึงถึงผลกระทบจากระดับน้ำใต้ดินสูงสุด
DOI: 10.14457/cu.the.2013.374
title: การประยุกต์ใช้ทฤษฎีการแก้ไขปัญหาและลดความขัดแย้งในบริษัทผู้รับเหมางานตกแต่งภายใน กรณีศึกษาบริษัทรับเหมางานตกแต่งภายใน

description: การดำเนินงานตกแต่งภายในของงานประเภทอาคารสำนักงาน ผู้รับเหมางานตกแต่งภายใน ต้องมีการดำเนินงานร่วมกับผู้รับเหมางานประเภทอื่นๆ โดยเฉพาะอย่างยิ่งกับผู้รับเหมางานระบบไฟฟ้าและงานระบบเครื่องปรับอากาศ ส่งผลให้เกิดปัญหาความขัดแย้ง (Conflict) ระหว่างผู้รับเหมาที่ทำงานร่วมกัน อีกทั้งในการทำงานร่วมกันความล่าช้าหรือความผิดพลาดของงานเพียงอย่างเดียวอาจส่งผลกระทบให้การดำเนินงานประเภทอื่นล่าช้าตามไปด้วย งานวิจัยนี้มีวัตถุประสงค์เพื่อระบุปัญหาความขัดแย้งต่างๆที่เกิดขึ้นระหว่างการดำเนินงานปรับปรุงและตกแต่งภายในของผู้รับเหมางานตกแต่งภายในกับผู้รับเหมางานระบบไฟฟ้าและปรับอากาศ และนำเสนอผลและพฤติกรรมที่เกิดขึ้นจากการประยุกต์ใช้ทฤษฎีการจัดการกับความขัดแย้ง (Conflict management theory) รวมถึงการเสนอแนวทางการปรับปรุงในการนำทฤษฎีการจัดการกับความขัดแย้งไปใช้ในองค์กรและบริษัทผู้รับเหมางานตกแต่งภายในกับผู้รับเหมางานระบบไฟฟ้าและปรับอากาศ ขั้นตอนการวิจัยประกอบด้วย การศึกษางานวิจัยที่เกี่ยวข้อง และทำการสัมภาษณ์ผู้รับเหมางานตกแต่งภายในและผู้รับเหมางานระบบ เพื่อทำการรวบรวมปัญหาและทางแก้ไข เพื่อนำไปใช้เป็นตัวช่วยในการสร้างทางเลือกในการประยุกต์ใช้ทฤษฎี จากนั้นทำการเก็บข้อมูลด้วยวิธีสังเกตการณ์โดยให้มีการประยุกต์ใช้ทฤษฎีในโครงการที่นำมาใช้เป็นกรณีศึกษา จากการศึกษาพบว่าการนำทฤษฎีการแก้ไขปัญหามาประยุกต์ใช้ ส่งผลให้ผู้ร่วมทำการทดลองมีวิธีคิดวิเคราะห์ในการแก้ไขปัญหาได้อย่างเป็นระบบมากขึ้น อีกทั้งยังทำให้มองเห็นภาพรวมของปัญหาและผลกระทบที่เกิดขึ้นจากทางเลือกต่างๆ รวมถึงยังสามารถใช้เป็นหลักในการแก้ไขปัญหาในโครงการต่อไปได้ การประยุกต์ใช้ทฤษฎียังมีปัญหาในการใช้งาน เนื่องจากมีการวิเคราะห์หลายขั้นตอนทำให้ใช้เวลาในการแก้ไขปัญหามากกว่าปกติ ส่งผลให้ไม่เหมาะสมในการแก้ไขปัญหาเร่งด่วนหรือปัญหาที่มีมูลค่าความเสียหายน้อยๆ
DOI: 10.14457/cu.the.2013.375
title: การประมาณค่าความเสถียรของการออกแบบซอฟต์แวร์ในการพัฒนาแบบอินคริเมนทัล

description: ความเสถียรของซอฟต์แวร์เป็นตัวชี้วัดหนึ่งที่บ่งบอกถึงคุณภาพของซอฟต์แวร์ ซึ่งเป็นความต้านทานต่อผลกระทบจากการเปลี่ยนแปลงที่เกิดขึ้น ความเสถียรสามารถวัดค่าได้จากซอร์ซโค้ดในขั้นตอนของการบำรุงรักษาและประมาณค่าได้จากโมเดลการออกแบบในขั้นตอนของการออกแบบ โดยโมเดลสำหรับการประมาณค่าความเสถียรนั้นมีหลายโมเดล ซึ่งสร้างขึ้นด้วยความแตกต่างของปัจจัย ตัววัด และวิธีการในการสร้างโมเดล การเปลี่ยนแปลงของโครงสร้างการออกแบบซอฟต์แวร์นั้นเป็นปัจจัยสำคัญที่ส่งผลกระทบต่อความเสถียรของซอฟต์แวร์และคุณสมบัติอื่นๆที่บ่งบอกถึงคุณภาพซอฟต์แวร์ วิทยานิพนธ์นี้มุ่งเน้นการประมาณค่าความเสถียรของการออกแบบซอฟต์แวร์ในการพัฒนาแบบอินคริเมนทัล เมื่ออินคริเมนต์ปัจจุบันถูกเพิ่มเข้าไปในส่วนของอินคริเมนต์ก่อนหน้านี้ โครงสร้างการออกแบบอาจจะได้รับผลกระทบจากการเปลี่ยนแปลงที่เกิดขึ้น ด้วยเหตุนี้ค่าความเสถียรเชิงตรรกะอาจจะเพิ่มขึ้นหรือลดลง หากค่าความเสถียรเชิงตรรกะมีค่าลดลงก็จะสามารถเป็นตัวชี้วัดที่จะนำไปสู่การแก้ไขการออกแบบ ดังนั้นวิทยานิพนธ์นี้จึงนำเสนอโมเดลในการประมาณค่าความเสถียรเชิงตรรกะของการออกแบบซอฟต์แวร์ ในการพัฒนาแบบอินคริเมนทัลจากแผนภาพคลาสและแผนภาพลำดับ ซึ่งโมเดลถูกสร้างด้วย 4 วิธีการที่แตกต่างกัน ได้แก่ การวิเคราะห์ความถดถอยเชิงซ้อน การวิเคราะห์ส่วนประกอบหลัก การวิเคราะห์ผลกระทบเชิงตรรกะของการออกแบบ และการวิเคราะห์ผลกระทบเชิงตรรกะของการออกแบบซึ่งใช้การวิเคราะห์ส่วนประกอบหลักในการคัดเลือกตัววัด จากนั้นทำการประเมินผลและเปรียบเทียบความแม่นยำของโมเดล ซึ่งผลการทดลองพบว่าโมเดลทั้งหมดนั้นเป็นที่ยอมรับในการนำไปประมาณค่าความเสถียร และโมเดลที่สร้างด้วยวิธีการวิเคราะห์ส่วนประกอบหลักคือโมเดลที่มีความแม่นยำดีที่สุด คือ PRED(0.25)=0.9763 โมเดลที่สร้างด้วยวิธีการวิเคราะห์ความถดถอยเชิงซ้อนมีความแม่นยำเป็นอันดับที่สอง คือ PRED(0.25)=0.9594 โมเดลที่สร้างด้วยวิธีการวิเคราะห์ผลกระทบเชิงตรรกะของการออกแบบและใช้วิธีการวิเคราะห์ส่วนประกอบหลักในการคัดเลือกตัววัดมีความแม่นยำเป็นอันดับที่สามคือ PRED(0.25)=0.9512 และโมเดลที่สร้างด้วยวิธีการวิเคราะห์ผลกระทบเชิงตรรกะของการออกแบบที่ไม่ได้ทำการคัดเลือกตัววัดด้วยวิธีการวิเคราะห์ส่วนประกอบหลักมีความแม่นยำเป็นอันดับสุดท้ายคือ PRED(0.25)=0.8571
DOI: 10.14457/cu.the.2013.376
title: การศึกษาแบบจำลองความเต็มใจยอมรับเกณฑ์ในการจัดสรรสิทธิโครงการนมโรงเรียน

description: ปัจจุบันมีผู้ประกอบการเพิ่มเข้ามาในโครงการนมโรงเรียนมากขึ้นแต่ด้วยปริมาณความต้องการในการบริโภคนมเท่าเดิม จำนวนสิทธิการจำหน่ายที่ผู้ประกอบการแต่ละรายได้รับไม่สอดคล้องกับกำลังการผลิตที่มีอยู่ ผู้ประกอบการเกิดความเสียหาย เกณฑ์ในการจัดสรรสิทธิที่ใช้อยู่ในปัจจุบันยังไม่สามารถแก้ปัญหาดังกล่าวได้ เพื่อเป็นการลดความเสียหายและปัญหาที่เกิดขึ้นกับผู้ประกอบการ จึงมีความจำเป็นที่จะต้องศึกษาว่ามีปัจจัยใดบ้างที่ควรนำมาพิจารณาในการกำหนดเกณฑ์การจัดสรรสิทธิ โดยการนำรูปแบบของมูลค่าความเต็มใจยอมรับ (Willingness to Accept หรือ WTA) มาประยุกต์ใช้ การศึกษาครั้งนี้ใช้แบบสอบถามแบบปลายปิดและปลายเปิดในการเก็บรวบรวมข้อมูลของผู้ประกอบที่เข้าร่วมโครงการนมโรงเรียน ซึ่งประกอบด้วยผู้ประกอบการที่ผลิตนมพาสเจอร์ไรส์เพียงอย่างเดียวและผู้ประกอบการที่ผลิตทั้งนมพาสเจอร์ไรส์และนมยูเอชที จำนวนทั้งสิ้น 77 ราย โดยแบบสอบถามดังกล่าวจะใช้วิธีการสมมติเหตุการณ์ให้ประเมินมูลค่า (Contingent Valuation Method หรือ CVM) มาใช้ในการหามูลค่าความเต็มใจยอมรับของผู้ประกอบการ แล้วนำข้อมูลที่ได้จากแบบสอบถามมาวิเคราะห์ปัจจัยที่คาดว่ามีส่วนเกี่ยวข้องในการกำหนดเกณฑ์การจัดสรรสิทธิ จากนั้นนำข้อมูลที่ได้มาวิเคราะห์ผลด้วยการวิเคราะห์การถดถอย (Regression Analysis) ผลลัพธ์ที่ได้จากการศึกษานี้ ทำให้ได้ปัจจัยที่ควรนำมาพิจารณาประกอบในการกำหนดเกณฑ์การจัดสรรสิทธิโครงการนมโรงเรียน ซึ่งประกอบด้วย สิทธิการจำหน่าย, ระยะทางในการจัดส่งนมของผู้ประกอบการ และกำลังการผลิตของผู้ประกอบการ
DOI: 10.14457/cu.the.2013.377
title: การศึกษาความเป็นไปได้ในการลดการใช้สารเคมีควบคุมจุลินทรีย์ในหอหล่อเย็นของโรงงานผลิตโอเลฟินส์

description: ระบบหล่อเย็นเป็นกระบวนการสำคัญในอุตสาหกรรมปิโตรเคมีเพื่อกำจัดความร้อนส่วนเกินในระบบ ปัญหาที่พบในการเดินระบบหล่อเย็นส่วนใหญ่ได้แก่การกัดกร่อน การเกิดตะกรัน และการเจริญเติบโตของจุลินทรีย์ ดังนั้นภาคอุตสาหกรรมมักแก้ไขปัญหาเหล่านี้ด้วยการเติมสารเคมี เพิ่มเติมเข้าไปในน้ำหล่อเย็นเพื่อยับยั้งปัญหาต่างๆ ดังกล่าว ซึ่งส่งผลทำให้ปริมาณของแข็งละลายน้ำในระบบสูงขึ้นและความเข้มข้นของอิออนบางชนิดที่เป็นค่าควบคุมของระบบหล่อเย็นมีค่าสูงขึ้น เช่น แคลเซียม คลอไรด์ ความกระด้าง และซิลิกา เป็นต้น โดยเฉพาะคลอไรด์อิออนจากสารเคมีที่ใช้ควบคุมจุลินทรีย์ (Biocide) ซึ่งส่วนใหญ่เป็นสารประกอบคลอรีน ทำให้ต้องเพิ่มอัตราการระบายน้ำทิ้งเพื่อควบคุมความเข้นข้นของคลอไรด์อิออน อีกทั้งยังทำให้เกิดสารพลอยได้จากการฆ่าเชื้อโรคอื่นๆ (Disinfection By Products; DBPs) วนเวียนอยู่ในระบบหล่อเย็น ดังนั้นวัตถุประสงค์ของงานวิจัยนี้คือศึกษาการประยุกต์ใช้กระบวนที่ไม่ใช้สารเคมีได้แก่ โอโซนและอัลตราโซนิค เพื่อควบคุมการเจริญเติบโตของจุลินทรีย์ในน้ำหล่อเย็นโดยทำการทดลองในระดับห้องปฏิบัติการและใช้น้ำหล่อเย็นจริงจากโรงงานโอเลฟินส์แห่งหนึ่ง รวมถึงศึกษาความเป็นไปได้ทางเศรษฐศาสตร์ จากผลการทดลองพบว่าโอโซน 0.01 มิลลิกรัมต่อลิตรและอัลตราโซนิคแบบอ่างกำลัง 22 วัตต์ต่อลิตร เวลาสัมผัส 10 และ 20 นาที ตามลำดับ สามารถยับยั้งการเจริญเติบโตของสาหร่ายในหอหล่อเย็นได้อย่างน้อย 6 วัน แต่โอโซนมีอัตราการกัดกร่อนเหล็กกล้าค่อนข้างสูง ซึ่งสามารถใช้การออกแบบเชิงวิศวกรรมเพื่อลดปัญหาการกัดกร่อนได้ ค่าไฟฟ้าในการเดินระบบของอัลตราโซนิค โอโซนและการใช้สารเคมี เท่ากับ 20.12 5.71 และ 2.00 บาทต่อลูกบาศก์เมตร ตามลำดับ ค่าลงทุนต่อหน่วยของการใช้โอโซนและอัลตราโซนิคเท่ากับ 14,520 และ 10,358 บาทต่ออัตราการผลิต 1 ลูกบาศก์เมตรต่อวัน ตามลำดับ
DOI: 10.14457/cu.the.2013.378
title: การพัฒนาต้นแบบอุปกรณ์เก็บรวบรวมข้อมูลบนมาตรฐานดีแอลเอ็มเอสและไพร์ม

description: วิทยานิพนธ์ฉบับนี้นำเสนอ การพัฒนาคลังโปรแกรมชั้นโปรแกรมประยุกต์ดีแอลเอ็มเอส/โคเซม (DLMS/COSEM) เพื่อใช้เป็นโพรโทคอลในการสื่อสารระหว่างอุปกรณ์เก็บรวบรวมข้อมูลกับมาตรอัจฉริยะ ซึ่งเป็นอุปกรณ์ในระบบกริดอัจฉริยะ นอกจากนี้ได้พัฒนาต้นแบบของอุปกรณ์เก็บรวบรวมข้อมูล บนมาตรฐานดีแอลเอ็มเอส/โคเซม เพื่อใช้เป็นตัวกลางในการสื่อสารระหว่างมาตรอัจฉริยะกับระบบกลาง และจำลองระบบสื่อสารระหว่างมาตรอัจฉริยะสามเครื่องกับระบบกลาง ผ่านต้นแบบอุปกรณ์เก็บรวบรวมข้อมูล เพื่อทดสอบการทำงานของต้นแบบอุปกรณ์เก็บรวบรวมข้อมูล โดยการสื่อสารระหว่างต้นแบบอุปกรณ์เก็บรวบรวมข้อมูล และมาตรอัจฉริยะจำลองใช้โพรโทคอลดีแอลเอ็มเอส/โคเซม บนตัวกลางของการสื่อสารผ่านสายไฟฟ้าส่งกำลัง ตามมาตรฐานไพร์ม (PRIME) ในส่วนการสื่อสารระหว่างต้นแบบอุปกรณ์เก็บรวบรวมข้อมูล กับระบบกลางจำลองนั้น ใช้การแลกเปลี่ยนแฟ้มข้อมูลเอกซ์เอ็มแอล (XML) ที่ข้อมูลภายในเข้ารหัสโดยใช้มาตรฐานดีแอลเอ็มเอสเป็นต้นแบบ ผ่านโพรโทคอลถ่ายโอนแฟ้มข้อมูลแบบปลอดภัยผ่านอินเทอร์เน็ต (SFTP) บนทีซีพี/ไอพี (TCP/IP) ต้นแบบอุปกรณ์เก็บรวบรวมข้อมูลถูกสร้างโดยใช้บอร์ด BeagleBoard-XM เป็นแกนหลัก บอร์ดนี้ใช้ตัวประมวลกลางที่มีสถาปัตยกรรมแบบ ARM Cortex A8 พร้อมทั้งรองรับการทำงานของระบบปฏิบัติการอูบันตู และเชื่อมต่อกับโมเด็มการสื่อสารผ่านสายไฟฟ้าส่งกำลัง รวมถึงโมเด็มการสื่อสารแบบยูเอ็มทีเอส (UMTS Modem) ผ่านพอร์ตยูเอสบี (USB) ของตัวบอร์ดได้ มาตรอัจฉริยะถูกจำลองอยู่บนคอมพิวเตอร์ส่วนบุคคลที่ต่อกับโมเด็มการสื่อสารผ่านสายไฟฟ้าส่งกำลัง และระบบกลางถูกจำลองอยู่บนคอมพิวเตอร์ส่วนบุคคลที่ต่อกับสายแลน หรือแลนไร้สายเพื่อเชื่อมต่อเครือข่ายอินเตอร์เน็ต เมื่อทำการทดสอบระบบจำลองพบว่าการสื่อสารระหว่างระบบกลาง กับมาตรอัจฉริยะผ่านต้นแบบอุปกรณ์เก็บรวบรวมข้อมูล โดยเรียกใช้บริการของคำสั่งต่างๆ จากคลังโปรแกรมชั้นประยุกต์ดีแอลเอ็มเอส/โคเซมนั้น สามารถแลกเปลี่ยนข้อมูลปริมาณทางไฟฟ้าที่ต้องการได้ถูกต้อง ตัวอย่างเช่น ข้อมูลแรงดันไฟฟ้า โพรไฟล์ภาระ เป็นต้น นอกจากนี้ยังได้นำคลังโปรแกรมชั้นโปรแกรมประยุกต์ดีแอลเอ็มเอส/โคเซม ไปใช้ในการพัฒนาโปรแกรมประยุกต์เพื่ออ่านค่าโพรไฟล์ต่างๆ ภายในมาตรอัจฉริยะที่ใช้จริงในอุตสาหกรรมที่ได้มาตรฐานดีแอลเอ็มเอส/โคเซม ได้อย่างถูกต้อง สมบูรณ์ จึงสรุปได้ว่าคลังโปรแกรมชั้นโปรแกรมประยุกต์นั้นสามารถใช้งานได้จริง
DOI: 10.14457/rmutt.res.2010.60
title: การผลิตเชื้อเพลิงอัดแท่งจากขยะคีย์บอร์ดคอมพิวเตอร์และแผงวงจรอิเล็กทรอนิกส์
DOI: 10.14457/rmutt.res.2010.61
title: รีโมทควบคุมโทรทัศน์ด้วยระบบ RFID
DOI: 10.14457/rmutt.res.2010.64
title: การพัฒนาวัสดุประกอบผนังตกแต่งภายในจากใยมะพร้าวเพื่อลดความร้อน
DOI: 10.14457/rmutt.res.2010.66
title: การลดการสึกหรอของแม่พิมพ์ตัดโลหะด้วยการสร้างแผ่นฟิล์มบนชิ้นงาน
DOI: 10.14457/rmutt.res.2011.70
title: ศึกษากระบวนการผลิตงางอกร่วมกับการออกแบบและสร้างเครื่องคั่วงางอกเพื่อการเพิ่มมูลค่าผลิตผลทางการเกษตร
DOI: 10.14457/rmutt.res.2011.71
title: การศึกษากระบวนการใช้เศษแก้วรีไซเคิลผลิตแผ่นแก้วสีตกแต่งผนังภายในอาคาร